Lav et referat af nedenstående tekst:

Tekst:
Nordjyllands Historiske Museum har netop opgjort besøgstallene for 2014, og det har været et særdeles tilfredsstillende år. 10 procent flere gæster har besøgt udstillingsstederne i det nordjyske. Samlet set ender besøgstallet på godt 118.000 besøgende. Det er primært de steder, hvor man har øget aktiviteterne, der har oplevet en stigning. Her kan blandt andet nævnes Fyrkat, der efter ansøgningen om at få sat vikingeborgen på UNESCOs verdensarvsliste har oplevet stor interesse. Også Skansen i Hals, der dannede rammen om Sortkrudsfestivalen, har haft flotte besøgstal. - Det er dejligt at konstatere, at vores satsning på flere arrangementer og aktiviteter bærer frugt, siger Lars Christian Nørbach, der er museumsdirektør på Nordjyllands Historiske Museum. Nordjyllands Historiske Museum vil i 2015 arbejde endnu mere på at lave nye arrangementer og aktiviteter.

Referat:
Især Vikingecenter Fyrkat og Hals Museum har haft flere gæster i 2014.